ai4bharat/Pralekha huggingface dataset:
আবাসনএবংশহরাঞ্চলেরদারিদ্র্যদূরীকরণমন্ত্রক
হরদীপ সিং পুরী 'ক্লাইমেট স্মার্ট সিটিজ অ্যাসেসমেন্ট ফ্রেম ওয়ার্ক ' এবং 'স্ট্রিট ফর পিপল চ্যালেঞ্জ'এর সূচনা করেছেন
নতুন দিল্লি, ১১ সেপ্টেম্বর, ২০২০
কেন্দ্রীয় আবাসন ও নগর বিষয়ক দপ্তরের স্বাধীন দায়িত্বপ্রাক্ত প্রতিমন্ত্রী শ্রী হরদীপ সিং পুরী স্মার্ট সিটি মিশন আয়োজিত এক ভার্চুয়াল অনুষ্ঠানে ‘স্ট্রিট ফর পিপল প্রতিযোগিতা’ সহ 'ক্লাইমেট স্মার্ট সিটিজ অ্যাসেসমেন্ট ফ্রেম ওয়ার্ক  ২.০'–র সূচনা করেছেন।এই সিএসসিএএফ-এর উদ্দেশ্যই হলো জলবায়ু পরিবর্তন মোকাবিলায় শহরগুলিতে একটি সুস্পষ্ট পথ নির্দেশিকা তৈরি করা। এই পথ নির্দেশিকার উপর ভিত্তি করে আগামী দিনে কর্ম পরিকল্পনা তৈরি এবং বাস্তবায়ন হবে। গত এক দশকে ঘূর্ণিঝড়, বন্যা, তাপপ্রবাহ, জলস্ফীতি এবং খরার মতো পরিস্থিতি ক্রমশই বেড়েছে। এর বিরূপ প্রভাব পড়েছে শহরগুলিতে। এই সব কারণে জীবনহানির মতো ঘটনা যেমন বেড়েছে তেমনই অর্থনৈতিক ক্ষেত্রে সুদূর প্রসারী প্রভাব পড়েছে। এই সমস্যা নিরসনে ভারত সরকারের আবাসন ও নগর বিষয়ক মন্ত্রক এই সিএসসিএএফ-এর মতো পরিকল্পনা গ্রহণ করেছে। এর উদ্দেশ্য হল সাধারণ মানুষের মধ্যে নগর পরিকল্পনা ও উন্নয়নে জলবায়ু সম্পর্কিত বিষয়ে সংবেদনশীল দৃষ্টিভঙ্গি জাগিয়ে তোলা ।
শহরগুলিতে পূর্ববর্তী পরিকল্পনা পর্যালোচনার পরে ২৬টিরও বেশি প্রতিষ্ঠান এবং বিশ্বের বিভিন্ন ক্ষেত্রের সঙ্গে যুক্ত ৬০ জন বিশেষজ্ঞের মতামতের ভিত্তিতে এই মূল্যায়ন পরিকাঠামো তৈরি করা হয়েছে এবং সেই মতো পদক্ষেপ গ্রহণ করা হয়েছে। এই পরিকাঠামোতে ৫টি বিভাগে ২৮টি বিষয় রয়েছে। এই বিভাগগুলি হলো –  শক্তি ও সবুজ আবাসন,  নগর পরিকল্পনা, সবুজের অবস্থান এবং জীব বৈচিত্র্য,  যোগাযোগ এবং বাতাসের গুণমান,  জল ব্যবস্থাপনা এবং  কঠিন বর্জ্য ব্যবস্থাপনা।
লকডাউন প্রত্যাহারের সঙ্গে সঙ্গে শহরগুলিতে নিরাপত্তা, সাশ্রয়ী মূল্যে গণ পরিবহন, সামাজিক দূরত্ব বজায় রাখার মতো একাধিক সমস্যা দেখা দিয়েছে। সীমিত গণ পরিবহন, সংকীর্ণ রাজার এবং জনাকীর্ণ ফুটপাথ থাকার ফলে সাধারণ মানুষের নানান সমস্যার সম্মুখীন হতে হয়েছে। বিশ্বের বোগোটা, বার্লিন এবং মিলান-এর মতো শহরগুলিতে কোভিড-১৯ এর মধ্যেও নিরাপদে যাতায়াত সুনিশ্চিত করতে ফুটপাথ এবং সাইকেল চালানোর জন্য আলাদা আলাদা রাস্তার ব্যবস্থা রয়েছে। এতে সাধারণ মানুষ নিশ্চিন্তে, নিরাপদে যাতাযাত করতে পারছেন। কিন্তু এদেশের শহরগুলিতে সেই ধরণের কোনো ব্যবস্থাপনা নেই। এই সমস্যার কথা মাথায় রেখে মন্ত্রক ‘স্ট্রিট ফর পিপল চ্যালেঞ্জ’-এর কর্মসূচী নিয়ে এসেছে। মূলত শহরগুলিতে সাধারণ মানুষের হাটাচলার সুবিধার্থে এবং ফুটপাথগুলিকে পথচারী বান্ধব করে তুলতে এই উদ্যোগ নেওয়া হয়েছে। এই কর্মসূচীতে সকলকেই মতামত জানাতে বলা হয়েছে। শহরগুলিতে কিভাবে দ্রুত উদ্ভাবনী চিন্তাভাবনায় গড়ে তোলা যায় এবং স্বল্প ব্যয়ে কৌশলগত উপায়ে সমস্যার সমাধান করা যায় তার জন্য এক প্রতিযোগিতার আয়োজন করা হয়েছে।
এদিন অনুষ্ঠানে উপস্থিত ছিলেন কেন্দ্রীয় আবাসন ও নগর বিষয়ক মন্ত্রকের সচিব শ্রী দুর্গাশঙ্কর মিশ্র, পরিবেশ, বন ও জলবায়ু পরিবেশ মন্ত্রকের শীর্ষ আধিকারিকবৃন্দ, রাজ্য সরকার ও কেন্দ্রশাসিত অঞ্চলের নগরোন্নয়ন দপ্তরের মুখ্য সচিব, স্মার্ট সিটি মিশনের রাজ্য অধিকর্তা, পুর কমিশনার সহ বিশিষ্ট ব্যক্তিবর্গ।
(CG/SS/SKD
সামাজিকন্যায়ওক্ষমতায়নমন্ত্রক
আগামী তেসরা ডিসেম্বর আন্তর্জাতিক প্রতিবন্ধী দিবসে অন্যভাবে সক্ষম ব্যক্তিদের ক্ষমতায়ণে অসামান্য কাজের জন্য রাষ্ট্রপতি জাতীয় পুরস্কার প্রদান করবেন
নয়াদিল্লী, ২ ডিসেম্বর, ২০২১
আগামী তেসরা ডিসেম্বর নতুন দিল্লীর বিজ্ঞান ভবনে কেন্দ্রীয় সামাজিক ন্যায়-বিচার ও ক্ষমতায়ণ মন্ত্রকের আওতাধীন দিব্যাঙ্গ ব্যক্তিদের ক্ষমতায়ণ দপ্তর ‘আন্তর্জাতিক প্রতিবন্ধী দিবস’এর অনুষ্ঠান আয়োজন করেছে। এই অনুষ্ঠানে প্রধান অতিথি হিসেবে উপস্থিত থাকবেন রাষ্ট্রপতি শ্রী রামনাথ কোবিন্দ। রাষ্ট্রপতি শ্রী কোবিন্দ এদিন অনুষ্ঠানে ব্যক্তি, প্রতিষ্ঠান, সংস্থা এবং রাজ্য/জেলাগুলিকে তাদের অসামান্য কৃতিত্বের জন্য ও দিব্যাঙ্গ ব্যক্তিদের ক্ষমতায়ণের লক্ষ্যে বার্ষিক জাতীয় পুরস্কার প্রদান করবেন। অনুষ্ঠানে সংশ্লিষ্ট দপ্তরের মন্ত্রী ডঃ বীরেন্দ্র কুমার, প্রতিমন্ত্রী শ্রী রামদাস আটওয়ালা, শ্রী এ নারায়ণস্বামী এবং প্রতিমা ভৌমিক উপস্থিত থাকবেন।
প্রতিবছর এইদিন সামাজিক ন্যায়-বিচার ও ক্ষমতায়ণ মন্ত্রক অসামান্য কাজের জন্য ব্যক্তি, প্রতিষ্ঠান, সংস্থা, রাজ্য-জেলাগুলিকে জাতীয় পুরস্কার প্রদান করে থাকে। মোট ১২টি বিভাগে ২০২০ সালের এই পুরস্কার প্রদান করা হবে। সামাজিক ন্যায়-বিচার ও ক্ষমতায়ণ মন্ত্রকের আওতাধীন দিব্যাঙ্গ ব্যক্তিদের ক্ষমতায়ণ দপ্তর বিভিন্ন বিভাগে জাতীয় পুরস্কারের জন্য রাজ্য সরকার/কেন্দ্রশাসিত অঞ্চলের প্রশাসক এবং কেন্দ্রীয় বিভাগ/সংশ্লিষ্ট বিভাগগুলিকে চিঠি দিয়ে মনোনয়ন জমা দিতে আহ্বান জানায়। এমনকি এই পুরস্কারের বিষয়ে জাতীয়/আঞ্চলিক ভাষায় দৈনিক পত্রিকাতেও বিজ্ঞাপন দেওয়া হয়। এবছর সব মিলিয়ে ১ হাজার ৯৫টি আবেদন গৃহীত হয়েছে। সংশ্লিষ্ট মন্ত্রকের গঠিত পর্যবেক্ষণ কমিটি এই আবেদনপত্রগুলি খতিয়ে দেখে যোগ্য ব্যক্তিদের পুরস্কার প্রদানের জন্য নাম চূড়ান্ত করেছে।
CG/SS/NS
(Visitor Counter : 108
প্রতিরক্ষামন্ত্রক
ভারতীয় নৌবাহিনী এবং সৌদি আরবের নৌবাহিনীর মধ্যে মেডেন আল-মোহেদ এবং আল হিন্দি অনুশীলনের প্রারম্ভে বৈঠক
নতুন দিল্লি, ১২ আগস্ট, ২০২১
সৌদি আরব সফরে গিয়ে গত ১০ আগষ্ট ভারতীয় নৌবাহিনীর ফ্ল্যাগ অফিসার কমান্ডিং ওয়েস্টার্ন ফ্লিটের রিয়ার এডমিরাল অজয় কোচার সৌদি নৌবাহিনীর ইস্টার্ন ফিল্টের রিয়ার এডমিরাল মজিদ আল কাহতানির সঙ্গে মিলিত হন। সৌদি ইস্টার্ন ফ্লিটের সদর দপ্তর রাজা আব্দুল আজিজ ন্যাভাল বেস-এ এই সাক্ষাৎকার হয়। ভারতীয় নৌবাহিনীর ফ্ল্যাগ অফিসার পরে রাজা ফাহাদ ন্যাভাল একাডেমিতে গিয়ে কমান্ড্যান্ট রিয়ার এডমিরাল ফৈজাল বিন ফাদ আল ঘুফৈলির সঙ্গেও সাক্ষাৎ করেন।
সৌদি আরবে নিযুক্ত ভারতীয় দুধ ডক্টর আওসাফ সৈয়দ আল-জুবেইলে এগিয়ে আইএনএস কচি জাহাজটি পরিদর্শন করে পরে এক সাংবাদিক বৈঠকে মিলিত হন।
পরবর্তীকালে ভারতীয় নৌবাহিনীর আধিকারিকরা সৌদি আরব নৌবাহিনীর আধিকারিকের সঙ্গে বৈঠকে মিলিত হন। দু'দেশের মধ্যে নৌ পর্যায়ের অনুশীলনী নিয়ে আলোচনা হয়।
CG/ SB
(Visitor Counter : 144
নারীওশিশুবিকাশমন্ত্রক
শ্রীমতী মানেকা সঞ্জয় গান্ধী এবং বক্সিং তারকা মেরি কম আজ নতুন দিল্লিতে ‘হাউসলা’ ক্রীড়া সম্মেলনের দ্বিতীয় সংস্করণের উদ্বোধন করেছেন
নয়াদিল্লি, ২৮ নভেম্বর, ২০১৮
কেন্দ্রীয় মহিলা ও শিশু বিকাশ মন্ত্রী শ্রীমতী মানেকা সঞ্জয় গান্ধী ভারতের বক্সিং তারকা তথা সাংসদ  মেরি কমের উপস্থিতিতে আজ নতুন দিল্লির জওহরলাল নেহরু স্টেডিয়ামে ‘হাউসলা – ২০১৮’ ক্রীড়া সম্মেলনের উদ্বোধন করেছেন। মন্ত্রকের সচিব শ্রী রাকেশ শ্রীবাস্তব ও অন্যান্য আধিকারিকরা এই অনুষ্ঠানে উপস্থিত ছিলেন।
অনুষ্ঠানে অংশগ্রহণকারীদের সঙ্গে শ্রীমতী মানেকা গান্ধী বলেন, যেভাবে মেরি কমের মতো জাতীয় সম্পদ বিভিন্ন শিশু রক্ষা সংস্থার সঙ্গে যুক্ত শিশুদের অনুপ্রাণিত করার জন্য এই অনুষ্ঠানে উপস্থিত হয়েছেন, তা প্রশংসনীয়। মন্ত্রকের ‘নিরাপদ প্রতিবেশ’ সংক্রান্ত প্রচার কর্মসূচির প্রসঙ্গে তিনি বলেন যে, অভিভাবক ও শিক্ষক-শিক্ষাদের জানা উচিৎ - শিশুদের যৌন নিগ্রহ ও অন্যান্যভাবে হয়রানির মতো সমস্যা মোকাবিলায় সরকার চাইল্ড লাইন, ই-বক্সের মতো মঞ্চের ব্যবস্থা করেছে।
সারা দেশের ১৬টি রাজ্যে ৬০০-রও বেশি শিশু সুরক্ষা সংগঠন এই ক্রীড়া উৎসব ‘হাউসলা – ২০১৮’তে অংশ নিচ্ছে। এই উৎসবে খেলাধূলা, অঙ্কন, রচনা প্রভৃতি প্রতযোগিতার ব্যবস্থা রয়েছে।
CG/PB/SB…
(Visitor Counter : 104
বৈদ্যুতিন ও তথ্যপ্রযুক্তি মন্ত্রক
হোয়াট্সঅ্যাপ-কে অপব্যবহার রুখতে আরও কার্যকর ব্যবস্থা গ্রহণের নির্দেশ
নয়াদিল্লি, ২০ জুলাই, ২০১৮
২০১৮-র ৩রা জুলাই ইলেক্ট্রনিক্স এবং তথ্যপ্রযুক্তি মন্ত্রকের পক্ষ থেকে হোয়াট্সঅ্যাপ মাধ্যমকে অপব্যবহার করে উত্তেজনাকর বার্তা ছড়িয়ে দেওয়া রুখতে অবিলম্বে ব্যবস্থা গ্রহণের জন্য চিঠি দেওয়া হয়েছিল। এইসব উত্তেজনাকর বার্তা ছড়িয়ে পড়েই বেশ কিছু দুর্ভাগ্যজনক ঘটনা ঘটেছে। ঐদিনই হোয়াট্সঅ্যাপ-এর পক্ষ থেকে জানানো হয় যে, তাদের মাধ্যমকে অপব্যবহার করে বিভ্রান্তিকর মেসেজ বা বার্তা ছড়ানো ঠেকাতে বিভিন্ন ‘ফরওয়ার্ডেড মেসেজ’ এবং মিথ্যা সংবাদ চিহ্নিত করার উদ্যোগ নেওয়া হয়েছে।
এর পরেও, হোয়াট্সঅ্যাপ-এর মাধ্যমে শিশু চুরি সংক্রান্ত গুজব ছড়ানোর প্রেক্ষিতে বিদারে ৩২ বছর বয়স্ক সফ্টওয়্যার ইঞ্জিনিয়ার মহম্মদ আজম দুষ্কৃতীদের হাতে নিহত হন। এটা অত্যন্ত দুঃখজনক যে হোয়াট্সঅ্যাপ কর্তৃপক্ষ তাদের মাধ্যমটি অপব্যবহারের মাধ্যমে দায়িত্বজ্ঞানহীন বার্তা ছড়িয়ে অপরাধমূলক ঘটনা ঠেকাতে পর্যাপ্ত ব্যবস্থা নেয়নি। গণমাধ্যমে হোয়াট্সঅ্যাপ কর্তৃপক্ষের আরও কঠোর ব্যবস্থা গ্রহণের প্রয়োজনীয়তা বিষয়ে প্রতিবেদন প্রকাশিত হয়েছে। ‘প্ররোচনামূলক / উত্তেজনাকর বার্তা’র উৎস খুঁজে বের করা এবং দায়বদ্ধতা নিশ্চিত করার প্রয়োজন রয়েছে। এরকম এক সামাজিক মাধ্যমে দুষ্কৃতকারীরা মিথ্যা সংবাদ বা গুজব ছড়ালে সংশ্লিষ্ট মাধ্যমটি তার দায়বদ্ধতা এড়াতে পারে না। এক্ষেত্রে তারা নীরব দর্শক হয়ে থাকলে, এই ধরণের অপরাধের উৎসাহদাতা হিসাবে তাদের বিরুদ্ধে যথোপযুক্ত ব্যবস্থা নেওয়া হবে। এইসব ঘটনার প্রেক্ষিতে আজ পুনরায় হোয়াট্সঅ্যাপ কর্তৃপক্ষকে মিথ্যা সংবাদ চিহ্নিত করতে এবং এ বিষয়ে আইনগত ব্যবস্থাকে কার্যকর করতে আরও কঠোর উদ্যোগ নেওয়ার জন্য অনুরোধ জানানো হয়েছে। তাদের সুস্পষ্টভাবে জানানো হয়েছে যে, এটি অত্যন্ত গুরুত্বপূর্ণ বিষয় এবং আরও সংবেদনশীলভাবে এর মোকাবিলা করা উচিৎ।
CG/PB/DM/…
(Visitor Counter : 63
প্রধানমন্ত্রীরদপ্তর
নারীশক্তি বন্দন অধিনিয়ম পাশ হওয়ার পর প্রধানমন্ত্রীর সঙ্গে সাক্ষাৎ করলেন মহিলা সাংসদরা
নয়াদিল্লি, ২২ সেপ্টেম্বর, ২০২৩
ঐতিহাসিক নারীশক্তি বন্দন অধিনিয়ম গতরাতে পাশ হওয়ার পর প্রধানমন্ত্রীর সঙ্গে দেখা করে তাঁদের আনন্দ প্রকাশ করেছেন মহিলা সাংসদরা।
প্রধানমন্ত্রী এক্স হ্যান্ডেলে লিখেছেন :
“প্রগতিশীল মহিলা সাংসদদের সঙ্গে আমার সাক্ষাতের সৌভাগ্য হয়েছে। তাঁরা নারীশক্তি বন্দন অধিনিয়ম পাশ হওয়ায় যারপরনাই খুশি।
এটা সত্যিই আনন্দের যে মহিলা সংরক্ষণ বিলের দাবিতে যাঁরা এতদিন সোচ্চার ছিলেন, এই বিল পাশ হওয়ার পর সমাজ পরিবর্তনের অগ্রণীরা তাঁদের আনন্দ উদযাপনে সমবেত হয়েছেন।
নারীশক্তি বন্দন অধিনিয়ম পাশ হওয়ায় ভারত এখন রূপান্তরের কেন্দ্রবিন্দুতে সম্মিলিত নারীশক্তি নিয়ে আমরা আরও উজ্জ্বল এবং অন্তর্ভুক্তিমূলক ভবিষ্যতের দ্বারপ্রান্তে দাঁড়িয়ে।”
(AC/AB/NS
প্রধানমন্ত্রীরদপ্তর
প্রধানমন্ত্রী জাপানের ওয়াকায়ামায় একটি অনুষ্ঠানে হিংসার ঘটনার নিন্দা করেছেন
নয়াদিল্লি, ১৫ এপ্রিল, ২০২৩
প্রধানমন্ত্রী শ্রী নরেন্দ্র মোদী জাপানের ওয়াকায়ামায় সেদেশের প্রধানমন্ত্রীর শ্রী ফুমিও কিশিদার একটি অনুষ্ঠানে হিংসার ঘটনার নিন্দা করেছেন।
এক ট্যুইটে প্রধানমন্ত্রী বলেছেন, “জাপানের ওয়াকায়ামায় একটি অনুষ্ঠানে হিংসার ঘটনার কথা জানতে পেরেছি, যেখানে আমার বন্ধু প্রধানমন্ত্রী @Kishida230 উপস্থিত ছিলেন। তিনি নিরাপদে রয়েছেন বলে জেনে স্বস্তিবোধ করছি। তাঁর মঙ্গল ও সুস্বাস্থ্য কামনা করছি। ভারত সবধরনের হিংসার নিন্দা করে”।
PG/MP/SB
(
রাষ্ট্রপতিরসচিবালয়
আগামীকাল রাষ্ট্রপতি সমস্ত রাজ্যপাল, লেফটেন্যান্ট গভর্নর এবং রাজ্য ও কেন্দ্রশাসিত অঞ্চলগুলির প্রশাসকদের সঙ্গে কোভিড-১৯ এর প্রভাব নিয়ে আলোচনা করবেন
নতুন দিল্লি, ২ এপ্রিল, ২০২০
আগামীকাল  রাষ্ট্রপতি শ্রী রামনাথ কোভিন্দ, উপরাষ্ট্রপতি, শ্রী ভেঙ্কাইয়া নাইডুকে সঙ্গে নিয়ে কোভিড-১৯ সংক্রমণের ফলে উদ্ভূত সংকট নিয়ন্ত্রণ ও ব্যবস্থাপনার জন্য কেন্দ্রীয় ও রাজ্য পর্যায়ে সমস্ত প্রচেষ্টাকে উৎসাহ জোগাতে দেশের সকল রাজ্যপাল, লেফটেন্যান্ট গভর্নর এবং সমস্ত রাজ্য এবং কেন্দ্রশাসিত অঞ্চলগুলির প্রশাসকদের সঙ্গে ভিডিও কনফারেন্সের মাধ্যমে কথা বলবেন।
এটি রাজ্য ও কেন্দ্রশাসিত অঞ্চলগুলির রাজ্যপাল/লেফটেন্যান্ট গভর্নর এবং প্রশাসকদের সঙ্গে এই জাতীয় দ্বিতীয় ভিডিও কনফারেন্স। এর আগে ২৭মার্চ, ২০২০ তারিখে প্রথম ভিডিও কনফারেন্সে, ১৪জন রাজ্যপাল এবং দিল্লির লেফটেন্যান্ট গভর্নর তাদের রাজ্যের অভিজ্ঞতা বিনিময় করে নিয়েছিলেন। অন্যান্য রাজ্যপাল/লেফটেন্যান্ট গভর্নর এবং প্রশাসকরা আগামীকাল তাদের অভিজ্ঞতা বিনিময় করবেন।
ভিডিও কনফারেন্সেরর এজেন্ডায় রাজ্যগুলিতে কোভিড-১৯ সংক্রমনের পরিস্থিতি, দরিদ্র শ্রেণির দিকে বিশেষ লক্ষ্য রেখে, নভেল করোনা ভাইরাসের প্রকোপ নিয়ন্ত্রণে রেড ক্রস এবং কেন্দ্রীয় ও রাজ্য সরকারের ভূমিকা, নাগরিক সমাজ, স্বেচ্ছাসেবী সংস্থাগুলি এবং বেসরকারী ক্ষেত্রের ভূমিকা নিয়ে আলোচনা এবং উৎসাহ প্রদান করা হবে।
CG/SB
(Visitor Counter : 95
অর্থমন্ত্রক
ব্যাপক ডিজিটাল পরিকাঠামোর মাধ্যমে প্রধানমন্ত্রী গরীব কল্যাণ প্যাকেজের সুবিধাভোগীদের অর্থ প্রদান
নতুনদিল্লি, ১২ এপ্রিল, ২০২০
জনধন অ্যাকাউন্টের সঙ্গে ডিজিটাল পরিকাঠামো, অ্যাকাউন্ট হোল্ডারদের মোবাইল ফোন নম্বর এবং আধার সংযুক্তিকরণের ফলে সামাজিক সুরক্ষা ও বিভিন্ন পেনশন প্রকল্পের সুবিধাভোগীদের কাছে সরাসরি অর্থ পৌঁছে যাওয়া সম্ভব হচ্ছে। প্রধানমন্ত্রী জনধন যোজনা  ২০১৪ সালে আগষ্ট মাসে শুরু হয়েছিল। দেশের যে সমস্ত নাগরিকের ব্যাঙ্ক অ্যাকাউন্ট ছিল না, তারা যেন সহজেই ব্যাঙ্কে অ্যাকাউন্ট খুলতে পারেন, সেই উদ্দেশেই এই যোজনা।
এই ব্যাঙ্ক অ্যাকাউন্টগুলিতে গ্রাহকরা নগদ অথবা ডিজিটাল প্রক্রিয়ায় লেনদেন করতে পারেন। বায়োমেট্রিক পরিচয়পত্র ব্যবহার করে, এইপিএস, ভীম আধার পে –র মাধ্যমে অর্থ লেনদেন করা যায়।
এই ডিজিটাল পরিকাঠামো ব্যবহার করে প্রধানমন্ত্রী গরীব কল্যাণ প্যাকেজের আওতায় ৩০ কোটির বেশি দরিদ্র মানুষ আর্থিক সাহায্য পেয়েছেন। দেশজুড়ে কোভিড – ১৯ মোকাবিলায় লকডাউনের পরিস্থিতিতে যাতে দরিদ্র মানুষে স্বার্থ সুরক্ষিত থাকে সেই কারণে কেন্দ্রীয় অর্থমন্ত্রী শ্রীমতি নির্মলা সীতারমন, ২৬ মার্চ এই প্যাকেজের ঘোষণা করেন।
যে সমস্ত মহিলাদের পিএমজেডিওয়াই-এর আওতায় অ্যাকাউন্ট আছে, তাদের মধ্যে ১৯ কোটি ৮৬ লক্ষ সুবিধাভোগীকে  মোট ৯৯৩০ কোটি টাকা দেওয়া হয়েছে। পিএম কিষাণ যোজনায় ৬ কোটি ৯৩ লক্ষ সুবিধাভোগীকে মোট ১৩,৮৫৫ কোটি টাকা দেওয়া হয়েছে। বিধবা, প্রবীণ নাগরিক এবং ভিন্নভাবে সক্ষমদের প্রকল্প এনএসএপি-র আওতায় ২ কোটি ৮২ লক্ষ সুবিধাভোগী মোট ১৪০৫ কোটি টাকা পেয়েছেন। ২ কোটি ১৬ লক্ষ নির্মাণ শ্রমিকরা ৩০৬৬ কোটি টাকা পেয়েছেন। অর্থাৎ মোট ২৮,২৫৬ কোটি টাকা ৩১ কোটি ৭৭ লক্ষ সুবিধাভোগীর ব্যাঙ্ক অ্যাকাউন্টে সরাসরি পৌঁছেছে।
CG/CB
(
প্রধানমন্ত্রীরদপ্তর
রাখি পূর্ণিমা উপলক্ষে দেশবাসীকে প্রধানমন্ত্রীর শুভেচ্ছা
নয়াদিল্লি, ১১ অগাস্ট, ২০২২
প্রধানমন্ত্রী শ্রী নরেন্দ্র মোদী রাখি পূর্ণিমা উপলক্ষে দেশবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “আপনাদের সকলকে রাখি পূর্ণিমা উপলক্ষে অনেক অনেক শুভেচ্ছা জানাই”।
PG/CB/SB
(
জাহাজচলাচলমন্ত্রক
উপকূল অঞ্চলে জাহাজ চলাচল সংক্রান্ত চুক্তির আওতায় মংলা ও চট্টগ্রাম বন্দর দুটির রসদ সংগ্রহের বন্দর হিসাবে ঘোষিত হ’ল : মনসুখ মান্ডভিয়া
নয়াদিল্লি, ০৫ ডিসেম্বর,২০১৯
আজ লোকসভায় এক লিখিত জবাবে স্বাধীন দায়িত্বপ্রাপ্ত কেন্দ্রীয় জাহাজ, রসায়ন ও সার প্রতিমন্ত্রী শ্রী মনসুখ মান্ডভিয়া জানিয়েছেন, ভারত ও বাংলাদেশের মধ্যে অভ্যন্তরীণ জল পরিবহণ ও বাণিজ্য প্রোটোকল অনুসারে ভারত – বাংলাদেশ প্রোটোকল রুটে রসদ সংগ্রহের বন্দর হিসাবে বিবেচিত হয়েছে ভারতের কলকাতা, হলদিয়া, পান্ডু, করিমগঞ্জ, শিলঘাট এবং ধুবরি বন্দর। অপরদিকে, বাংলাদেশের নারায়ণগঞ্জ, খুলনা, মংলা, সিরাজগঞ্জ, আশুগঞ্জ এবং পাংগাঁও বন্দর রসদ সংগ্রহের বন্দর হিসাবে ঘোষিত হয়েছে।
SSS/SB
(Visitor Counter : 37
স্বাস্থ্যওপরিবারকল্যাণমন্ত্রক
এনইইটি ও অন্যান্য সর্বসাধারণ প্রবেশিকা পরীক্ষা
নতুন দিল্লি,২৩ জুলাই, ২০২১
এনইইটি ও অন্যান্য সর্বসাধারণ প্রবেশিকা পরীক্ষা
স্থগিত করার কেন্দ্রীয় সরকারের কোনও পরিকল্পনা নেই।চলতি বছরের আগামী ১১ সেপ্টেম্বর এনইইটি এবং ১২ সেপ্টেম্বর এনইইটি পরীক্ষার অনুষ্ঠিত হবে।
যথাযথ সতর্কতার সঙ্গে এবং কোভিড আচরণ বিধি বজায় রাখার সহ সমস্ত নিয়ম অনুসরণ করে এই পরীক্ষা পরিচালিত হবে। এছাড়াও,নিরাপদভাবে পরীক্ষা পরিচালনার দিকে নজর রেখে পরীক্ষার্থী এবং পরীক্ষার সঙ্গে যুক্ত কর্মীদের জন্য নিম্নলিখিত সুরক্ষামূলক ব্যবস্থার প্রস্তাব দেওয়া হয়েছে:
পরীক্ষার্থীদের ভিড় এবং দীর্ঘ যাত্রাপথ এড়াতে সারাদেশে পরীক্ষা কেন্দ্রের সংখ্যা বাড়ানো হয়েছে।
পরীক্ষার্থীদের যে সকল অ্যাডমিট কার্ড দেওয়া হচ্ছে, তাতে প্রার্থীদের সহজ চলাচলের সুবিধার জন্য একটি কোভিড ই-পাস পাবেন।
পরীক্ষাকেন্দ্রগুলিতে প্রার্থীদের প্রবেশ এবং প্রস্থানের ভিড় এড়াতে ব্যবস্থা নেওয়া হয়েছে।
সমস্ত প্রার্থীকে পরীক্ষা কেন্দ্রে প্রবেশের সময় শরীরের তাপমাত্রা পরীক্ষা করে দেখা হবে।
পরীক্ষার্থীদের জন্য ফেস মাস্ক ব্যবহার বাধ্যতামূলক।তাই তাদের একটি ফেস শিল্ড, একটি মাস্ক এবং হ্যান্ড স্যানিটাইজার সমন্বিত একটি সুরক্ষামূলক কিট সরবরাহ করা হবে।
লোকসভায় আজ এক প্রশ্নের লিখিত উত্তরে একথা জানিয়েছেন কেন্দ্রীয় স্বাস্থ্য ও পরিকল্যাণ প্রতিমন্ত্রী ডাঃ ভারতী প্রবীণ পাওয়ার।
CG/SS
(Visitor Counter : 138
ক্ষুদ্র, অতিক্ষুদ্রওমাঝারিশিল্পমন্ত্রক
ডিজাইন এবং ফ্যাশন বিশেষজ্ঞ সুনীল শেঠিকে, কেভিআইসি উপদেষ্টা হিসেবে নিয়োগ করেছে
নয়াদিল্লী, ২৫ সেপ্টেম্বর, ২০২০
খাদি ও গ্রামোদ্যোগ কমিশন , ভারতীয় ফ্যাশন শিল্পের দিকপাল শ্রী সুনীল শেঠিকে সংস্থার পরামর্শদাতা হিসেবে নিয়োগ করেছে। তৈরি পোশাকের ক্ষেত্রে অত্যাধুনিক নকশার বিষয়ে শ্রী শেঠি পরামর্শ দেবেন। এছাড়াও তিনি দেশে-বিদেশে খাদির প্রচার চালাবেন।
কেভিআইসি সূত্রে জানা গেছে শ্রী শেঠিকে এক বছরের মেয়াদে এই দায়িত্ব দেওয়া হয়েছে। এর আগে শ্রীমতি ঋতু বেরী এই দায়িত্ব সামলেছেন।
কেভিআইসি জানিয়েছে শ্রী শেঠির বিশ্ব জুড়ে পোশাক শিল্পের ব্যবসা-বাণিজ্যে ৪ বছরের অভিজ্ঞতা রয়েছে। ভারতীয় হস্তশিল্প, নকশা এবং বস্ত্রশিল্পে তাঁর বিভিন্ন উদ্ভাবনী ও সফল উদ্যোগ উল্লেখযোগ্য। ফ্যাশন ডিজাইন কাউন্সিল অফ ইন্ডিয়ার চেয়ারম্যান হিসেবে তিনি আন্তর্জাতিক স্তরে ভারতীয় ফ্যাশন শিল্পের কাজ করেছেন। সংস্থার চেয়ারম্যান শ্রী বিনয় কুমার সাকসেনা জানিয়েছেন, কেভিআইসি ইতিমধ্যেই আন্তর্জাতিক বাজারে গুরুত্বপূর্ণ স্থান দখল করেছে। খাদি শিল্পীরা উন্নতমানের পোশাক তৈরি করতে সক্ষম। প্রধানমন্ত্রী শ্রী নরেন্দ্র মোদীর লোকাল টু গ্লোবাল এবং ভোকাল ফর লোকাল আহ্বানের সঙ্গে সঙ্গতি রেখে ভারতীয় উৎপাদন ক্ষেত্রে কেভিআইসি গুরুত্বপূর্ণ ভূমিকা পালন করে। ভারতীয় হস্তশিল্পের বিভিন্ন সামগ্রীর চাহিদা ক্রমশ বাড়ছে। শ্রী শেঠি এর আগে এইচএইচইসি, ন্যাশনাল ক্র্যাফ্ট মিউজিয়াম, হস্তকলা অ্যাকাডেমি, বস্ত্র, পর্যটন ও সংস্কৃতি মন্ত্রকের পরামর্শদাতা হিসেবে কাজ করেছেন। ন্যাশনাল ইন্সটিটিউট অফ ফ্যাশন টেকনোলজির বোর্ড অফ গর্ভনরের সদস্য হিসেবেও তিনি তাঁর দায়িত্ব পালন করেছেন।
CG/CB/NS
(Visitor Counter : 98
তথ্যওসম্প্রচারমন্ত্রক
২০২১-এর ৫২ তম আইএফএফআই-এর জন্য ভারতীয় প্যানরামা বিভাগে নির্বাচিত চলচ্চিত্রগুলি-র নামের তালিকা ঘোষণা করা হয়ছে
নতুন দিল্লি, ০৬ নভেম্বর, ২০২১
৫২ তম ভারতীয় আন্তর্জাতিক চলচ্চিত্র উৎসবে ভারতীয় প্যানরামা বিভাগের জন্য নির্বাচিত চলচ্চিত্রগুলির নামের তালিকা ঘোষণা করা হয়েছে। গোয়াতে আয়োজিত চলচ্চিত্র উৎসবে এই ছবিগুলি প্রদর্শিত হবে। উল্লেখ্য, চলতি বছরের ৩০ থেকে ২৮ নভেম্বর পর্যন্ত এই চলচ্চিত্র উৎসবের আয়োজন করা হয়ছে। গোয়া সরকারের সহযোগিতায় কেন্দ্রীয় তথ্য ও সম্প্রচার মন্ত্রক এবং ডিরেক্টরেট অফ ফিল্ম ফেস্টিভেল অফ ইন্ডিয়ার উদ্যোগে এই চলচ্চিত্র উৎসব আয়োজন করা হয়েছে। গোয়ায় ৯ দিন ব্যাপী এই চলচ্চিত্র উৎসবের সময় নির্বাচিত চলচ্চিত্রগুলির সঙ্গে যুক্ত সংশ্লিষ্ট প্রতিনিধিরা উপস্থিত থাকবেন।
ভারতীয় প্যানরামা বিভাগের প্রাথমিক লক্ষ্যই হলো বিভিন্ন বিভাগের আওতাধীন এই চলচ্চিত্রগুলির অলাভজনক প্রদর্শনের মাধ্যমে চলচ্চিত্র শিল্পের প্রচার করা। ভারতীয় প্যানরামা বিভাগ চালুর পর থেকে বছরের সেরা ভারতীয় চলচ্চিত্রগুলি এই উৎসবে প্রদর্শিত হয়ে থাকে। ভারতীয় চলচ্চিত্র জগতের বিশিষ্ট চলচ্চিত্র নির্মাতা এবং চলচ্চিত্র ব্যক্তিত্বদের সমন্বয়ে একটি জুরি কমিটি গঠন করা হয়। এই জুরি প্যানেলে ফিচার ও ননফিচার চলচ্চিত্রের সঙ্গে যুক্ত ব্যক্তিত্বরা রয়েছেন। এই জুরি কমিটি ঐকমতের ভিত্তিতেই ফিচার ও ননফিচার চলচ্চিত্রগুলি নির্বাচন করে থাকে।
এবছর আইএফএফআই -তে ২৫টি ফিচার ফিল্ম প্রদর্শিত হবে। ২২১টি সমসাময়িক ভারতীয় চলচ্চিত্রের মধ্যে থেকে এই ছবিগুলি নির্বাচিত করা হয়েছে। এর মধ্যে রাজদীপ পাল এবং শর্মিষ্ঠা মাইতি-র নির্দেশনায় বাংলা চলচ্চিত্র 'কালকক্ষ', সত্রবিত পাল নির্দেশিত বাংলা চলচ্চিত্র 'নিতান্তই সহজ সরল', পরমব্রত চট্টোপাধ্যায় নির্দেশিত বাংলা চলচ্চিত্র 'অভিযান', অভিনন্দন ব্যানার্জী নির্দেশিত বাংলা চলচ্চিত্র 'মানিকবাবুর মেঘ' ছবিগুলি জায়গা করে নিয়েছে।
এবার,ভারতীয় প্যানরামা বিভাগে ২০টি ননফিচার ফিল্ম নির্বাচিত হয়েছে।সেগুলিও ইফি-তে প্রদর্শিত হবে। এর মধ্যে অভিজিৎ এ পাল নির্দেশিত বাংলা চলচ্চিত্র 'নাদ - দ্য সাউন্ড' এবং সঙ্ঘমিত্রা চৌধুরী নির্দেশিত বাংলা চলচ্চিত্র 'সেনবাড়ি টু সন্দেশখালি' ছবি দুটি জায়গা করে নিয়েছে।
CG/SS/SKD/
(Visitor Counter : 192
কেন্দ্রীয়মন্ত্রিসভা
মনুষ্যবাহিত মহাকাশযান ‘গগণযান’ কর্মসূচিতে মন্ত্রিসভার সায়
নয়াদিল্লি, ২৮ ডিসেম্বর, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে মনুষ্যবাহিত মহাকাশযান ‘গগণযান’ কর্মসূচিটি অনুমোদিত হয়েছে। এই কর্মসূচির মাধ্যমে তিন জন ব্যক্তিকে মনুষ্যবাহিত জিএসএলভি মার্ক – ৩ মহাকাশযানের সাহায্যে মহাকাশে পাঠানো হবে। ‘গগণযান’ কর্মসূচিকে সফল করে তুলতে মহাকাশ যাত্রীদের প্রশিক্ষণ ও অন্যান্য প্রয়োজনীয় পরিকাঠামো গড়ে তোলা হবে। এই কাজে ভারতীয় মহাকাশ গবেষণা সংস্থা ইসরো-কে বিভিন্ন জাতীয় সংস্থা, গবেষণাগার, শিক্ষা প্রতিষ্ঠান ও শিল্প সংস্থা সহায়তা করবে।
‘গগণযান’ কর্মসূচির জন্য ৯ হাজার ২৩ কোটি টাকার তহবিল গঠন করা প্রয়োজন। কর্মসূচির জন্য প্রযুক্তিগত উন্নয়ন, মহাকাশযানের হার্ডওয়্যার তৈরি ও অন্যান্য প্রয়োজনীয় পরিকাঠামোগত খাতে খরচ এই তহবিল থেকেই বরাদ্দ করা হবে।
এই ‘গগণযান’ কর্মসূচির ফলে ইসরো, বিভিন্ন শিক্ষা প্রতিষ্ঠান, শিল্প সংস্থা, জাতীয় সংস্থা এবং অন্যান্য বৈজ্ঞানিক প্রতিষ্ঠানের মধ্যে সহযোগিতার এক ব্যাপক কাঠামো গড়ে উঠবে। গবেষণা ও প্রযুক্তিগত ক্ষেত্রে বিপুল সংখ্যক ছাত্রছাত্রী ও গবেষক সামিল হতে পারবেন। ব্যাপক কর্মসংস্থানের পাশাপাশি, সর্বাধিক প্রযুক্তিগত ক্ষেত্রে এক প্রশিক্ষিত মানবসম্পদ গড়ে উঠবে। এছাড়াও, জাতীয় উন্নয়নের স্বার্থে বিজ্ঞান ও প্রযুক্তিকে কর্মজীবন হিসাবে গ্রহণে বিপুল সংখ্যক ছাত্রছাত্রীকে উৎসাহিত করবে।
‘গগণযান’ কর্মসূচি দেশে বিজ্ঞান ও প্রযুক্তি ক্ষেত্রে গবেষণামূলক কাজকর্ম বাড়াতে সাহায্য করবে। সেই সঙ্গে, ওষুধপত্র, কৃষি, শিল্প নিরাপত্তা, দূষণ, বর্জ্য ব্যবস্থাপনা, জল এবং খাদ্য সম্পদ পরিচালনার ক্ষেত্রে ব্যাপক প্রযুক্তিগত গবেষণার সম্ভাবনা তৈরি হবে। এই কর্মসূচি দেশে কর্মসংস্থান সৃষ্টি, মানবসম্পদ উন্নয়ন এবং শিল্প ক্ষেত্রে সক্ষমতা বৃদ্ধির দিক থেকে আর্থিক গতিবিধি ত্বরান্বিত করতে সাহায্য করবে। মনুষ্যবাহিত এই মহাকাশযান কর্মসূচি ভবিষ্যতে বিশ্বের অন্যান্য মহাকাশ অনুসন্ধান উদ্যোগগুলিতে সহযোগী অংশীদার হিসাবে ভারতের অংশগ্রহণের পথ আরও প্রশস্ত করবে।
CG/BD/SB
(Visitor Counter : 162
প্রতিরক্ষামন্ত্রক
প্রতিরক্ষা মন্ত্রক যুব সমাজ এবং সাধারণ জনগণের মধ্যে দেশভক্তির অনুভূতি তৈরিতে MyGov-এ ‘আত্মনির্ভর ভারত – স্বতন্ত্র ভারত' ক্যুইজ প্রতিযোগিতা আয়োজন করেছে
নয়াদিল্লি, ২৯ জুলাই, ২০২০
আসন্ন স্বাধীনতা দিবস উদযাপনের অঙ্গ হিসেবে ‘আত্মনির্ভর ভারত’কে বড় আকারে প্রচার করার উদ্যোগ নেওয়া হয়েছে। যুব সম্প্রদায় ও সাধারণ মানুষের মধ্যে দেশভক্তির অনুভূতি তৈরি করার লক্ষ্যে ২২শে জুলাই থেকে ১০ই আগস্ট পর্যন্ত MyGov-এর সঙ্গে যৌথভাবে প্রতিরক্ষা মন্ত্রক ‘আত্মনির্ভর ভারত – স্বতন্ত্র ভারত’ শীর্ষক একটি ক্যুইজ প্রতিযোগিতার আয়োজন করেছে।
এই প্রতিযোগিতায় ১০টি বিভাগে নগদ পুরস্কারের ব্যবস্থা রয়েছে। এই প্রতিযোগিতার প্রথম স্থানাধিকারিকে ২৫ হাজার টাকা, দ্বিতীয় স্থানাধিকারিকে ১৫ হাজার টাকা এবং তৃতীয় স্থানাধিকারিকে ১০ হাজার টাকা নগদ পুরস্কার দেওয়া হবে। এছাড়াও, সাতটি সান্তনা পুরস্কার থাকছে। যে কোন ভারতীয় নাগরিক ১৪ বছর বা তার অধিক এই প্রতিযোগিতায় অংশগ্রহণ করতে পারেন। এই ক্যুইজ প্রতিযোগিতায় MyGov পোর্টালে -
https://www.google.com/url?q=https%3A%2F%2Fquiz.mygov.in%2Fquiz%2Faatmanirbhar-bharat-swatantra-bharat-quiz%2F&sa=D&sntz=1&usg=AFQjCNFlSMfaI_MVjPaHcyyj01_0cPCK1g -এই লিঙ্কে পাওয়া যাবে।
(CG/SS/DM
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুন দিল্লি, ২৩ আগস্ট, ২০২১
দেশজুড়ে টিকাকরণ অভিযানে এ পর্যন্ত ৫৮ কোটি ২৫লক্ষ টিকা দেওয়া হয়েছে।
গত চব্বিশ ঘন্টায় নতুন করে সংক্রমিত হয়েছেন ২৫,০৭২ জন, ১৬০ দিনের মধ্যে যা সর্বনিম্ন।
মোট সংক্রমিতের মাত্র ১.০৩% এখন চিকিৎসাধীন, ২০২০র মার্চের পর থেকে যা সব থেকে কম ।
ভারতে চিকিৎসাধীন সংক্রমিতের সংখ্যা বর্তমানে ৩লক্ষ ৩৩হাজার ৯শো ২৪জন, গত ১৫৫ দিনের মধ্যে যা সর্বনিম্ন ।
বর্তমানে কোভিড মুক্ত হওয়ার হার ৯৭.৬৩%, ২০২০র মার্চের পর থেকে যা সর্বোচ্চ ।
সারা দেশে এ পর্যন্ত মোট সুস্থ হয়েছেন ৩ কোটি ১৬ লক্ষ ৮০হাজার ৬২৬ জন।
গত চব্বিশ ঘন্টায় আরোগ্য লাভ করেছেন ৪৪হাজার ১৫৭ জন।
সাপ্তাহিক সংক্রমিতের হার ৫৯ দিন ধরে ৩ শতাংশের নিচে রয়েছে, বর্তমানে ১.৯১%।
দৈনিক সংক্রমিতের হার গত ২৮ দিন ধরে ৩%র কম౼আজ এই হার ১.৯৪%।
নমুনা পরীক্ষার ক্ষমতা বেড়েছে, মোট নমুনা পরীক্ষা হয়েছে ৫০কোটি ৭৫লক্ষ ।
CG/CB/
(
স্বাস্থ্যওপরিবারকল্যাণমন্ত্রক
রাজ্য/ কেন্দ্রশাসিত অঞ্চলগুলিতে কোভিড-১৯ টিকার যোগানের বিষয়ে সাম্প্রতিক তথ্য
রাজ্য/ কেন্দ্রশাসিত অঞ্চলগুলিকে ১৮০.৩০ কোটিরও বেশি ডোজ টিকা সরবরাহ করা হয়েছে
রাজ্য/ কেন্দ্রশাসিত অঞ্চলগুলির কাছে এখনও অব্যবহৃত এবং মজুত রাখা ১৫.৮০ কোটি ডোজেরও বেশি টিকা রয়েছে
নতুন দিল্লি, ০৯ মার্চ, ২০২২
সারা দেশে কোভিড-১৯ টিকাকরণের গতি বাড়াতে এবং এর পরিধি প্রসারিত করতে কেন্দ্রীয় সরকার অঙ্গীকারবদ্ধ। দেশব্যাপী কোভিড-১৯ টিকাকরণ শুরু হয়েছিল ২০২১ সালের ১৬ই জানুয়ারি। সর্বজনীন টিকাকরণের নতুন পর্যায় শুরু হয়েছে ২০২১ সালের ২১শে জুন থেকে। টিকাকরণ অভিযানকে গতি দিতে আরও বেশি করে টিকার সরবরাহ, রাজ্য ও কেন্দ্রশাসিত অঞ্চলগুলি যাতে সুচারু টিকাকরণ পরিকল্পনা প্রণয়ন করতে পারে সেজন্য তাদের আগেভাগে পর্যাপ্ত সংখ্যক টিকার যোগান এবং সুষ্ঠু টিকা সরবরাহ শৃঙ্খল গঠনের উপর জোর দেওয়া হয়েছে।
দেশব্যাপী টিকাদান অভিযানের অঙ্গ হিসেবে ভারত সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। সর্বজনীন টিকাকরণ অভিযানের নতুন পর্যায়ে কেন্দ্রীয় সরকার দেশে ভ্যাকসিন প্রস্তুতকারকদের উৎপাদিত মোট টিকার ৭৫ শতাংশ কিনে নিয়ে তা বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করবে।
৯ই মার্চ ২০২২ পর্যন্ত পাওয়া তথ্যের ভিত্তিতে দেখা যাচ্ছে, এপর্যন্ত কেন্দ্রীয় সরকার রাজ্য ও কেন্দ্রশাসিত অঞ্চলগুলিকে ১৮০.৩০ কোটিরও বেশি  ডোজ টিকা বিনামূল্যে এবং রাজ্য সরকারগুলির সরাসরি ক্রয় প্রক্রিয়ার মাধ্যমে সরবরাহ করেছে।
রাজ্য ও কেন্দ্রশাসিত অঞ্চলগুলির কাছে বর্তমানে অব্যবহৃত ও মজুত করা ১৫.৮০ কোটিরও বেশি  ডোজ টিকা রয়েছে।
CG/SD/SKD/
(
অর্থমন্ত্রক
কখনোই রিপোর্ট চাওয়া হয়নি, তদন্তের উদ্যোগ নেওয়া হচ্ছে : সিবিডিটি
নয়াদিল্লি, ২৬ এপ্রিল, ২০২০
কেন্দ্রীয় প্রত্যক্ষ কর পর্ষদ  আজ জানিয়েছে, কোভিড-১৯ পরিস্থিতি মোকাবিলায় কয়েকজন ইন্ডিয়ান রেভিনিউ সার্ভিসের আধিকারিকের মতামত ও দৃষ্টিভঙ্গী সোশ্যাল মিডিয়ায় ঘোরাফেরা করছে।
এই প্রেক্ষিতে পর্ষদের পক্ষ থেকে দ্ব্যর্থহীন ভাষায় জানানো হয়েছে, রেভিনিউ সার্ভিসের আধিকারিক বা তাঁদের সংগঠনের কাছ থেকে কোভিড-১৯ মোকাবিলায় কোনও রকম প্রতিবেদন ব মতামত পাঠাতে বলা হয়নি। এমনকি, এই আধিকারিকরা জনসমক্ষে তাঁদের মতামত প্রচারের আগে কোনও অনুমতিও নেননি। এই আধিকারিকরা নিজেদের ব্যক্তিগত মতামত ও দৃষ্টিভঙ্গী প্রকাশ করেছেন। তবে, সরকারি ব্যাপারে প্রস্তাব দেওয়ার বিষয়টি আদর্শ আচরণবিধির পরিপন্থী। এ ব্যাপারে প্রয়োজনীয় তদন্তের উদ্যোগ নেওয়া হচ্ছে।
পর্ষদের পক্ষ থেকে পুনরায় বলা হয়েছে, অসত্য প্রতিবেদন সিবিডিটি বা অর্থ মন্ত্রকের অথবা সরকারি দৃষ্টিভঙ্গীকে কখনই প্রতিফলিত করে না।
(CG/BD/SB